### Základná škola s materskou školou Banská Belá č. 315, 966 15 Banská Belá

###

**Správa o výchovno-vzdelávacej činnosti a výsledkoch školy za školský rok 2020/2021**

**Jún 2021 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_\_\_\_**

Obsah

[1. Základné informácie o škole 3](#_Toc486923126)

[2. Údaje o zamestnancoch 3](#_Toc486923127)

[3. Plán ďalšieho vzdelávania pedagogických zamestnancov 4](#_Toc486923128)

[4. Údaje o žiakoch 5](#_Toc486923129)

[5. Učebné plány 9](#_Toc486923130)

[6. Krúžková činnosť 9](#_Toc486923131)

[7. Umiestnenie žiakov na súťažiach, reprezentácia školy 10](#_Toc486923132)

[8. Projekty školy 13](#_Toc486923133)

[9. Hodnotenie plnenia úloh z plánu práce školy na školský rok 2017/2018 14](#_Toc486923134)

[10. Celoškolské akcie, slávnosti, súťaže, a iné podujatia, spoločenský život školy 18](#_Toc486923135)

[11. Materiálne zabezpečenie 20](#_Toc486923136)

[12. Financovanie VVP a prevádzky školy 20](#_Toc486923137)

# Základné informácie o škole

Základná škola s materskou školou Banská Belá č. 315 je plnoorganizovaná škola s právnou subjektivitou. Má v každom ročníku po jednej triede. Základnú školu v školskom roku 2020/2021 navštevovalo 106 žiakov, 1. stupeň – 49 žiakov, 2. stupeň – 57 žiakov. V škole pracujú dve oddelenia ŠKD, ktoré navštevuje 27 žiakov 1. – 2. ročníka. Stravovanie je zabezpečené v školskej jedálni. Súčasťou základnej školy je materská škola, ktorá je umiestnená v nadstavbe nad budovou školskej jedálne.

**1. Názov školy:** Základná škola s materskou školou Banská Belá č. 315

**2. Adresa školy:** Banská Belá č. 315, 966 15 Banská Belá

**3. Tel./fax:** 045/6933116

**4. e-mail:** zs.banskabela°gmail.com

**5. webová stránka:** <https://zsbbela.edupage.org/>

**6. Zriaďovateľ:**  Obec Banská Belá

**7. Vedenie školy:** riaditeľka školy – PhDr. Ivana Andrášiková, MBA

 zástupkyňa riaditeľky školy – Bc. Jana Kruteková

**8. Poradné orgány** MZ – vedúca Mgr. Simona Cimová

 PK – vedúca Mgr. Karin Filipová

 školský špeciálny pedagóg – PhDr. Ivana Andrášiková, MBA

# Údaje o zamestnancoch

Kolektív zamestnancov základnej školy tvorí 16pedagogických a 8 nepedagogických zamestnancov. Všetci pedagogickí zamestnanci (ďalej PdZ) sú kvalifikovaní, väčšina z nich má viac ako 10 rokov pedagogickej praxe. Na škole pôsobí interný špeciálny pedagóg, výchovný a kariérny poradca a viacerí koordinátori, napr. koordinátor protidrogovej prevencie a iných sociálno-patologických javov, koordinátor environmentálnej výchovy, koordinátor výchovy k manželstvu a rodičovstvu, koordinátor pre Zdravú školu, koordinátor pre multikultúrnu výchovu, koordinátor pre čitateľskú gramotnosť a i.

Tabuľka 1 Zamestnanci základnej školy

|  |  |  |
| --- | --- | --- |
| **Pracovná pozícia,****Funkcia** | **Priezvisko, meno, titul** | **ročník** |
| **Vedenie školy:** |
| **Riaditeľka školy** | Andrášiková Ivana, PhDr., MBA |  |
| **Zástupkyňa riaditeľky školy** | Kruteková Jana, Bc. |  |
| **Pedagogickí zamestnanci:** |
| **Triedni učitelia** | Dobáková Zuzana, Mgr.  | 1.A |
| Kapošová Lucia, Mgr. | 2.A |
| Cimová Simona, Mgr. | 3.A |
| Mayer Zoltán, Mgr. | 4.A |
| Trilcová Anna, Mgr. | 5.A |
| Mgr.Kösegi Peter, Mgr. | 6.A |
| Filipová Karin, Mgr. | 7.A |
| Šamo Jakub, Mgr. | 8.A |
| Ivaničová Lucia, Mgr. | 9.A |
| **Ostatní pedagogickí zamestnanci:** |
| **Učiteľky** | Šimčíková Katarína, Mgr.Mikulčíková Zuzana, Mgr. |  |
| **Pedagogické asistentky** | Záhorcová Kristína |  |
| Ivaničová Lucia, Mgr. |  |
| Zorvanová Michaela |  |
| **Vychovávateľka ŠKD** | Michalčáková Viera, Mgr.Aneta Dulaj |  |
| **Nepedagogickí zamestnanci:** |
| **Účtovníčka** | Rusnáková Anna |  |
| **Školníčka, upratovačka, kurička** | Martišová Marta |  |
| **Upratovačka** | Luptáková Marika |  |
| **Vedúca ŠJ** | Lalíková Eva |  |
| **Hlavná kuchárka** | Potančoková Eva |  |
| **Kuchárky** | Kolesárová AnnaDobáková Katarína |  |
| **Údržbár** | Chrančok Ján |  |

# Plán ďalšieho vzdelávania pedagogických zamestnancov

V rámci kontinuálneho vzdelávania, ktoré vyplýva z potrieb školy, z ponuky vzdelávacích inštitúcií a z finančných možností školy je zabezpečené zvyšovanie kvalifikovanosti učiteľov a ich ďalšie vzdelávanie (viď Tabuľka 2).

Tabuľka 2 Údaje o ďalšom vzdelávaní pedagogických zamestnancov

|  |  |  |  |  |
| --- | --- | --- | --- | --- |
| **Priezvisko a meno, titul** | **Názov vzdelávania** | **Typ vzdelávania** | **Dátum vydania osvedčenia** | **Počet získaných kreditov** |
| **Andrášiková**Ivana, PhDr. | Projektový manažment – funkčné inovačné vzdelávanie |  inovačné | - | -- |
| **Andrášiková**Ivana, PhDr. | Vedenie ľudí v škole a v školskom zariadení - funkčné inovačné vzdelávanie | inovačné | - | -- |
| **Všetci pedagogickí zamestnanci** | Aktualizačné vzdelávanie: dľa ponuky | aktualizačné | - | - |

# Údaje o žiakoch

 Základnú školu v školskom roku 2020/2021 navštevovalo 106 žiakov (58 chlapcov a 48 dievčat), vo veku od 6 do 16 rokov. Komunita je tvorená prevažne žiakmi našej obce, časť žiakov dochádza z obce Kozelník (7 žiakov), malú časť tvoria žiaci mesta Banská Štiavnica – 12 žiakov, z obce Podhorie (1žiak) a z obce Prenčov (2 žiaci), Repište (2 žiačky). Základnú školu navštevujú aj žiaci so špeciálnymi výchovno-vzdelávacími potrebami, t.j. žiaci so zdravotným znevýhodnením (1 žiak s telesným postihnutím (3.A), 1 žiak s viacnásobným postihnutím (6.A), 1 žiak so syndrómom autizmu (9.A), 8 žiaci s vývinovými poruchami učenia, aktivity a pozornosti (2x 1.A, 2.A, 3.A, 5.A, 6.A, 7.A, 8.A), 5 žiaci v hmotnej núdzi (2.A, 4.A, 2 x 8.A, 9.A ), žiaci zo sociálne znevýhodneného prostredia (1).

**Hodnotenie výchovno-vzdelávacích výsledkov:**

V školskom roku 2020/2021 boli žiaci hodnotení podľa Usmernenia k priebežnému hodnoteniu a celkovému hodnoteniu žiakov základných škôl v školskom roku 2020/2021 počas mimoriadnej situácie a núdzového stavu vyhláseného v súvislosti s ochorením COVID-19 z 26.5.2021. Všetky výchovné predmety boli hodnotené známkou, okrem Etickej výchovy (ETV) a Náboženskej výchovy (NAV). Žiaci 1. ročníka boli hodnotení slovne.

 Pri priebežnom aj záverečnom hodnotení sa prihliadalo predovšetkým na osobitosti, možnosti a individuálne podmienky na domácu prípravu počas prerušeného vyučovania v školách.

V čase mimoriadnej situácie všetci žiaci po absolvovaní posledného ročníka vzdelávacieho programu odboru vzdelávania pre prvý stupeň základnej školy získali primárne vzdelanie aj s doložkou: „Žiak získal primárne vzdelanie.“

 V čase mimoriadnej situácie všetci žiaci po absolvovaní posledného ročníka vzdelávacieho programu odboru vzdelávania pre druhý stupeň základnej školy získali nižšie stredné vzdelanie aj s doložkou: „Žiak získal nižšie stredné vzdelanie.“ V prípade, že by žiakovi deviateho ročníka z objektívnych príčin hrozilo prepadnutie (napr. na polroku mal nedostatočnú z dvoch a viacerých predmetov alebo bol neklasifikovaný), bol mu určený termín na preskúšanie pred začiatkom nasledujúceho školského roka.

**Metódy a formy vyučovania**

Výchovno – vzdelávacia činnosť bola v našej škole rovnako, ako vo všetkých školách na Slovensku, prerušená kvôli pandémii COVID 19 , v čase od 11.1.2021 do 9.2.2021 (1., 2., 3. ročník), do 12.2.2021 (4. ročník). Druhý stupeň od 26.10.2020 do 19.4.2021 (8. a 9. ročník), do 26.4.2021 (5., 6., 7. ročník). Žiaci sa nemohli priamo v škole zúčastňovať výchovno-vzdelávacieho procesu a vzdelávanie v jednotlivých predmetoch prebiehalo dištančnou formou.

**Metódy a formy vyučovania**

Učitelia 2. stupňa vyučovali a komunikovali prostredníctvom platformy ZOOM, messenger, mailovej pošty, portálu bezkriedy.sk, youtube.com, Viki, ucimenadialku.sk. Využívali metódy motivačné, expozičné, fixačné, aplikačné, názorno-demonštračné. Konkrétne zadania, domáce úlohy a pod. boli v kompetencii učiteľa.

Žiaci 2. stupňa sa učili podľa dištančného rozvrhu.

|  |  |  |  |  |
| --- | --- | --- | --- | --- |
| **5.A** | 9:00/17:00 | 10:00/18:00 |  |  |
| PONDELOK | SJL/BIO | MAT |  |  |
| UTOROK | ANJ | DEJ |  |  |
| STREDA | SJL | MAT |  |  |
| ŠTVRTOK | ANJ | GEO |  |  |
| PIATOK | SJL | MAT |  |  |

 INF, VYV – formou projektovej výučby

|  |  |  |  |  |
| --- | --- | --- | --- | --- |
| **6.A** | 9:00/17:00 | 10:00/18:00 | 11:00/19:00 |  |
| PONDELOK | SJL | MAT | DEJ |  |
| UTOROK | FYZ | ANJ | GEO |  |
| STREDA | SJL | MAT | ANJ |  |
| ŠTVRTOK | ANJ |  | OBN |  |
| PIATOK | MAT | BIO | SJL |  |

INF, VYV – formou projektovej výučby

|  |  |  |  |  |
| --- | --- | --- | --- | --- |
| **7.A** | 9:00/17:00 | 10:00/18:00 | 11:00/19:00 |  |
| PONDELOK | CHEM | SJL | GEO |  |
| UTOROK | MAT | SJL | NEJ (Z) |  |
| STREDA | ANJ-Z | BIO | MAT |  |
| ŠTVRTOK | DEJ | OBN | ANJ |  |
| PIATOK | SJL | FYZ | MAT |  |

INF, VYV – formou projektovej výučby

|  |  |  |  |  |
| --- | --- | --- | --- | --- |
| **8.A** | 9:00/17:00 | 10:00/18:00 | 11:00/19:00 |  |
| PONDELOK | DEJ | NEJ-Z | MAT |  |
| UTOROK | SJL | MAT | ANJ |  |
| STREDA | FYZ | GEO | SJL | ANJ |
| ŠTVRTOK | MAT | OBN-Z | BIO-Z |  |
| PIATOK | CHEM | SJL |  |  |

INF, VYV – formou projektovej výučby

|  |  |  |  |  |
| --- | --- | --- | --- | --- |
| **9.A** | 9:00/17:00 | 10:00/18:00 | 11:00/19:00 | 12:00/20:00 |
| PONDELOK | NEJ-Z | FYZ | SJL | MAT |
| UTOROK | GEO - Z | OBN-Z | MAT |  |
| STREDA | BIO-Z | SJL | ANJ |  |
| ŠTVRTOK | SJL | MAT | DEJ |  |
| PIATOK |  | ANJ | CHEM |  |

INF, VYV – formou projektovej výučby

Na prvom stupni prospeli všetci žiaci, na druhom stupni neprospeli 3 žiaci a 2 žiakom boli na základe rozhodnutia pedagogickej rady zo dňa 23. 6. 2021 navrhnuté komisionálne skúšky v termíne 24. 8. 2021.

Učitelia sa počas celého školského roka usilovali o zvyšovanie úrovne vyučovacieho procesu, najmä využívaním IKT, aplikovaním nových, inovačných metód a foriem, napr. kooperatívne vyučovanie a zážitkové učenie. Žiaci boli vedení k samostatným formám štúdia, k práci s informáciami (internet, odborná literatúra a i.).

Zvýšená pozornosť sa venovala žiakom 4. ročníka, nakoľko v budúcom školskom roku absolvujú testovanie vedomostí získaných na primárnom stupni vzdelávania. Triedny učiteľ pripravoval žiakov na úspešné zvládnutie monitoringu počas celého školského roka opakovaním súhrnných vedomostí. Veľkú pozornosť venoval rozvoju čitateľskej gramotnosti.

 Učitelia sa počas celého školského roka usilovali o zvyšovanie úrovne vyučovacieho procesu najmä aplikovaním inovatívnych metód a foriem učenia, či využívaním informačno-komunikačných technológií. Žiaci boli pedagógmi vedení k samostatnosti v procese učenia sa. Informácie získavali vyhľadávaním na internete a v umelecko-náučných knihách a odborných časopisoch  v školskej a obecnej knižnici. Dôraz sa kládol na rozvoj čitateľskej a finančnej gramotnosti.

 Na základe rozhodnutia ministra školstva, vedy a výskumu a športu SR z 4.1.2021 sa v školskom roku 2020/2021 zrušilo externé testovanie žiakov 5. ročníka základných škôl. Odôvodnenie: Z dôvodu pandémie ochorenia COVID-19 nemôžu byť ciele Testovania 5 plnohodnotne naplnené a jeho realizácia by nepriniesla žiadaný efekt.

 **Testovanie 9** - **2021** v tomto školskom roku neprebehlo celoplošne, ale na reprezentatívnej vzorke. Jeho cieľom bolo overiť vedomosti žiakov po druhej vlne pandémie. Naša škola nebola vybraná.

**Práca s talentovanými žiakmi**

K žiakom so ŠVVP (vrátane žiakov vykazujúcich prvky nadania) bol uplatňovaný individuálny prístup a diferencované vyučovanie, ktoré spočívalo v zadávaní úloh rôznej kvantity i náročnosti.

 Talentovaní žiaci reprezentovali našu školu na súťažiach s rôznym zameraním, napr. súťaže recitačné, matematické, biologické a pod. Ich úspechy sú prezentované na web a FB stránke školy.

**Práca s integrovanými a slaboprospievajúcimi žiakmi**

 Práca so slaboprospievajúcimi žiakmi a integrovanými žiakmi bola založená na individuálnom prístupe. Žiaci boli vzdelávaní podľa individuálnych vzdelávacích programov, ktoré vypracovali vyučujúci jednotlivých predmetov v spolupráci so špeciálnym pedagógom podľa pokynov Centra výchovného poradenstva a prevencie v Banskej Štiavnici, Zvolene, Banskej Bystrici a Kremnici.

**Správanie žiakov**

Na konci školského roka 2020/2021 boli zníženou známkou zo správania klasifikovaní 4 žiaci. Zníženú známku zo správania na stupeň 2 (uspokojivé správanie) mali 3 žiaci (6.A), zníženú známku zo správania o tri stupne na stupeň 4 (neuspokojivé správanie) odhlasovala pedagogická rada 1 žiakovi školy (8.A). Uvedení žiaci sústavne porušovali pravidlá slušného správania a školský poriadok. Znížená známka zo správania bola v jednom prípade udelená z dôvodu zanedbávania školskej dochádzky.

Problémy v správaní riešili triedni učitelia nielen so žiakmi, ale aj s ich zákonnými zástupcami. V mnohých prípadoch boli problémy v správaní riešené s výchovnou poradkyňou a riaditeľkou školy.

# Učebné plány

 Základná škola má vypracovaný dokument – Rámcový učebný plán, ktorý stanovuje časové dotácie jednotlivých vyučovacích predmetov na 1. a 2. stupni vzdelávania. Pôvodné rámcové učebné plány z roku 2008 sú postupne nahrádzané novými (inovovanými), ktoré platia pre žiakov 1. – 9. ročníka.

 Žiakom 7. ročníka bol predchádzajúci šk.r. ponúknutý z rámca voliteľných predmetov druhý cudzí jazyk – Nemecký jazyk a Multimediálna výchova v rozsahu 2 vyučovacích hodín týždenne. Vedenie školy vychádzalo z aktuálnych možností školy. Zákonní zástupcovia žiakov 7.A triedy prejavili záujem o výučbu Nemeckého jazyka.

# Krúžková činnosť

Krúžková činnosť má v našej škole dlhodobú tradíciu. Okrem iného utvára podmienky pre hravú, popoludňajšiu záujmovú, či oddychovú činnosť žiakov. V prvom rade sa krúžková činnosť podieľa na rozvoji tvorivosti žiakov, rozvíja talent a nadanie, kognitívne i nonkognitívne zručnosti žiakov a v neposlednom rade pomáha pri príprave na vyučovanie.

    V školskom roku 2020/2021 bola krúžková činnosť pozastavená v dôsledku pandemickej situácie.

# Umiestnenie žiakov v súťažiach, reprezentácia školy

Žiaci našej školy sa v školskom roku 2020/2021 zúčastnili online súťaží: OK OSJaL, OK biologickej olympiády, Pytagoriády. Ostatné súťaže sa z dôvodu pandemickej situácie neuskutočnili. Centrum voľného času BŠ na základe dohody s CVČ v ZH a CVČ ZC sa rozhodli, že v šk. roku 2020/2021 nebudú organizovať OK a RK HK v prednese poézie a prózy.

 Účasťou a výborným umiestnením reprezentovali našu školu v čo najlepšom svetle.

V Tabuľke 7 podrobne sumarizujeme výsledky z jednotlivých súťaží.

Tabuľka 3 Umiestnenie žiakov na súťažiach

|  |  |  |  |
| --- | --- | --- | --- |
| **Predmet** | **Názov súťaže** | **Umiestnenie** | **Priezvisko a meno žiaka:** |

|  |  |  |  |
| --- | --- | --- | --- |
| **Slovenký jazyk a literatúra** | *OK OSJaL* | 2. miesto | Kertészová N. (9.A) |

|  |  |  |  |
| --- | --- | --- | --- |
| **Matematika** | *OK Pytagoriády*  | 2. miesto | Sopko P. (3.A)  |

|  |  |  |  |
| --- | --- | --- | --- |
| **Biológia** | *OK BIO* | 1. miesto
2. miesto
 | Ivaničová V. (7.A)Hudecová H. (7.A) |

 Všetky podujatia školy aj výsledky umiestnenia žiakov v jednotlivých súťažiach sú zverejnené na stránke školy - <https://zsbbela.edupage.org/>

# Projekty školy

Projekt *„English Cambridge Penfriends“*

**Čítame radi 2**

**Projekt Recyklohry, v rámci ktorého zbierame malý elektroodpad a použité batérie.**

**Dajme spolu gól**

**Zlepšenie vybavenia školskej jedálne**

**Spolu múdrejší**

**Letná škola**

**Múdre hranie**

# ****Hodnotenie plnenia úloh z plánu práce školy na školský rok 2020/2021****

Základná škola si v školskom roku 2020/2021 stanovila nasledujúce ciele:

1. **Výchovno – vzdelávacie ciele**

**Hlavný cieľ 1**

* Zavádzať vyučovacie programy a IKT do edukačného procesu, naučiť tak každého žiaka komunikovať prostredníctvom PC.

*Plnenie:*

Všetci učitelia sa počas celého školského roka usilovali o zvyšovanie úrovne vyučovacieho procesu najmä využívaním IKT. Do edukačného procesu aplikovali inovatívne metódy a formy práce. Žiaci boli vedení k samostatným formám štúdia, práci s informáciami (internet, knihy, školská knižnica).

**Hlavný cieľ 2**

* Skvalitniť komunikáciu žiakov v cudzom jazyku.

*Plnenie:*

Vyučovanie anglického jazyka ako prvého cudzieho jazyka je zavedené vo všetkých triedach už od 1. ročníka. Na 2. stupni je zvýšená hodinová dotácia práve pre tento predmet. Ako druhý cudzí jazyk vyučujeme na našej škole nemecký jazyk.

Pokračovali sme v projekte English Cambridge Penfriends. Tento školský rok mali naši žiaci vycestovať do Poľska do mesta Elblag. Na túto návštevu sme sa všetci veľmi tešili. Nanešťastie naše plány prerušili pandemické opatrenia. Kvôli tomu sme nemohli vycestovať a stretnúť sa, nakoľko v oboch krajinách platili prísne bezpečnostné opatrenia.

Napriek tomu sme si dohodli aspoň online stretnutie cez zoom, kde sme sa počas tejto mimoriadnej situácie stretli so žiakmi z partnerskej školy. Porozprávali sme sa o tom, ako prebieha dištančné vzdelávanie u nás a u nich, ako deti trávia svoj voľný čas, ako to všetko zvládame a aké plány majú na letné prázdniny. Vymenili sme si svoje myšlienky a postrehy s nádejou, že najbližšie sa už stretneme osobne. Snáď sa nám to podarí nasledujúci školský rok.

Žiaci 7. ročníka sa na hodine anglického jazyka zahrali na televíznych hlásateľov a pripravili si video s udalosťami zo sveta s názvom 7.A News.

**Hlavný cieľ 3**

* Zápis do prvého ročníka – tento školský rok bol pre pandémiu už po druhýkrát realizovaný dištančne v termíne od 1. 4. do 30. 4. 2021. Rodičia vypĺňali elektronickú prihlášku s presnými údajmi o dieťati. Pán učiteľ triedny individuálne doručil budúcim prvákom prezentačný balíček pre budúceho prváka. Budúci prváci mali možnosť zúčastniť sa otvorenej hodiny v 1.A a 4.A triede, plnili edukačné úlohy na rozvoj jemnej motoriky, logického myslenia, kognitívnych zručností a úlohy na numeráciu.

**2. Ciele zamerané na zdravý telesný vývin žiakov**

**Hlavný cieľ 1**

* Masový šport na škole.

 *Plnenie:*

Základná škola s materskou školou Banská Belá sa svojím ŠkVP vyprofilovala ako ZŠ s rozšírenou telesnou a športovou výchovou. Učebné plány jednotlivých ročníkov obsahujú z voliteľných hodín 1 vyučovaciu hodinu telesnej výchovy navyše.

V tomto školskom roku sa z dôvodu pandemických opatrení Detská športová akadémia nerealizovala.

Žiaci školy sú vedení k športu v rámci vyučovacieho procesu, ale aj mimo neho. V aktuálnom školskom roku bola z dôvodu pandemickej situácie krúžková činnosť pozastavená.

V dňoch od 11.9.2020 – 15.9.2020 sa uskutočnil Virtuálny beh obce Banská Belá. Z dôvodu pandemickej situácie sa zvolil tento typ realizovania.

Naplánované akcie **Lyžiarsky výcvik,** **Memoriál Vladka Stračinu, plavecký výcvik a športové súťaže** sa z dôvodu prerušenia vyučovania neuskutočnili.

Už minulosť ukázala, že škola má vysoký potenciál v žiakoch, čo sa týka športových disciplín – v atletike, aj v kolektívnych činnostiach. Ten náležite rozvíjame a následne využívame v rôznych športových súťažiach.

Od školského roku 2018/2019 je povinné testovanie pohybových predpokladov žiakov 1.ročníka základných škôl, tento školský rok sa z dôvodu pandemickej situácie testovanie nerealizovalo.

**Hlavný cieľ 2**

* Správna životospráva v škole.

*Plnenie:*

 Motto našej školy v oblasti zdravého životného štýlu znie:

**„ Ak chceš zdravý byť, musíš** **zdravo žiť.“**

Pre nás všetkých je dominantou dieťa a jeho zdravý vývin v príjemnom priateľskom a pokojnom ovzduší krásnych medziľudských vzťahov. Kvôli pandemickej situácii sa mnohé akcie súvisiace so zdravou výživou a zdravým životným štýlom neuskutočnili. Napriek tomu vyučujúci povzbudzovali žiakov k zdravému spôsobu života, pobytu na čerstvom vzduchu, dodržiavaniu pandemických opatrení.

- Učitelia 2. stupňa tiež venovali pozornosť protidrogovej prevencii a boju proti fajčeniu na triednických hodinách.

- Starostlivosť o pitný režim detí je zabezpečovaný okrem vlastných nápojov v školskej jedálni, kde stravníci majú naozaj pestrú a vyváženú stravu, a ku každému obedu ovocie.

- Deti trávia veľkú prestávku na čerstvom vzduchu, kde na školskom dvore si môžu pobehať, zahrať s loptou, či tancovať pri hudbe.

- Ciele boli plnené aj ďalšími aktivitami, ako Účelové cvičenia v prírode a Didaktické hry.

Žiaľ mimoriadna situácia spôsobila, že mnohé naplánované aktivity sa nemohli uskutočniť.

Plánované zasadnutia Rady školy sa pre pandémiu nemohli uskutočniť.

Škola vypracovala a podala žiadosť o finančné prostriedky na organizáciu letnej školy. Žiadosť bola podporená, naši žiaci budú mať možnosť počas prázdnin efektívne tráviť voľný čas, obohatený o vzdelávacie aktivity.

**3. Ciele zamerané na rozvoj kultúrneho života v škole**

**Hlavný cieľ 1**

* Predstavujeme sa po kultúrnej stránke.
* Naša škola realizovala v tomto školskom roku viaceré akcie, prostredníctvom ktorých sme sa zviditeľnili práve po kultúrnej stránke. Z dôvodu pandemickej situácie sa oslavy k Úcte starším, Dňu matiek a Dňu otcov uskutočnili prostredníctvom internetu.

**Hlavný cieľ 2**

* Predstavujeme sa mediálne.
* *Plnenie:*

Naša škola neustále aktualizuje svoju webovú stránku, kde sa nachádzajú všetky informácie a aktuality o dianí v našej škole. Od septembra 2019 má naša škola novú webovú stránku na doméne EDUPAGE. Začali sme s používaním jej aplikácie. Rodičov i širokú verejnosť informujeme o dianí školy prostredníctvom web a FB stránky.

# ****Celoškolské akcie, slávnosti, súťaže, a iné podujatia, spoločenský život školy****

Tabuľka 4 Akcie školy v školskom roku 2020/2021

|  |  |
| --- | --- |
| **Mesiac** | **Názov akcie** |
| September | Škola v prírode |
| Návšteva obecnej knižnice |
| Zber papiera |
| Beh obce Banská Belá |
| Október | Zber elektroodpadu |
| Mesiac úcty k starším |
| Deň zdravej výživy |
| Halloweenske vyučovanie |
| November | Súťaž o najkrajšieho šarkana |
| Olympiáda zo slovenského jazyka a literatúry |
| December | Mikuláš |
| Koľko lásky sa zmestí do krabice od topánok? |
| Február | Biologická olympiáda |
| Marec | Svetový deň Downovho syndrómu- ponožková výzva |
| Zber elektroodpadu |
| Tradície Veľkej noci vo svete a na Slovensku |
| Apríl | Návšteva ministra školstva  |
| Školské kolo Pytagoriády  |
| Deň Zeme  |
| OK BIO olympiády |
| Máj | Deň matiek  |
| Zber papiera  |
| Videohovor s partnerskou školou z Poľska |
| Jún | Medzinárodný deň detí |
| Pasovačka piatakov |
| Deň otcov |
| Výchovný koncert  |
| Koncoročné výlety |
| Rozlúčka s deviatakmi, slávnostné ukončenie šk. roka |

#  Materiálne zabezpečenie

V školskom roku 2020/2021 sa pre skvalitnenie výchovno-vzdelávacieho procesu zakúpilo viacero učebných pomôcok.

Zakúpili sme funtronic interaktívnu podlahu, nové notebooky,  počítače a tablety, ktoré skvalitnia vyučovací proces.

# Financovanie VVP a prevádzky školy

**1. MŠ SR** – podľa normatívu na žiaka

**2. Zriaďovateľ** – na základe žiadostí RŠ

Vypracovala na zákl. správ vedúcich MZaPK a koordinátorov školy \_\_\_\_\_\_\_\_\_\_\_\_

V Banskej Belej, 01.07.2021